
UZNESENIE VLÁDY SLOVENSKEJ REPUBLIKY

č. 667
z 19. októbra 2011
k pravidlám financovania finančných opráv z nezrovnalostí zistených Európskou komisiou, Európskym dvorom audítorov alebo národnými orgánmi Slovenskej republiky v rámci predvstupových fondov PHARE, ISPA, SAPARD, Prechodný fond a povstupových fondov Štrukturálnych fondov, Kohézneho fondu a Európskeho fondu pre rybné hospodárstvo
	Číslo materiálu:
	33954/2011

	Predkladateľ:
	podpredseda vlády a minister financií


Vláda
A. schvaľuje

A.1. pravidlá financovania finančných opráv z nezrovnalostí zistených Európskou komisiou, Európskym dvorom audítorov alebo národnými orgánmi Slovenskej republiky v rámci predvstupových fondov PHARE, ISPA, SAPARD, Prechodný fond a povstupových fondov Štrukturálnych fondov, Kohézneho fondu a Európskeho fondu pre rybné hospodárstvo;
B. splnomocňuje

podpredsedu vlády a ministra financií

B.1. schvaľovať prípadné zmeny a doplnenia k pravidlám financovania finančných opráv z nezrovnalostí zistených Európskou komisiou alebo Európskym dvorom audítorov v rámci finančných nástrojov PHARE, ISPA, SAPARD, štrukturálnych fondov, Kohézneho fondu a Európskeho fondu pre rybné hospodárstvo;

C. ukladá

ministrovi pôdohospodárstva a rozvoja vidieka

C.1. vypracovať pravidlá financovania finančných opráv z nezrovnalostí zistených Európskou komisiou, Európskym dvorom audítorov alebo národnými orgánmi Slovenskej republiky v rámci Európskeho poľnohospodárskeho fondu pre rozvoj vidieka a Európskeho poľnohospodárskeho záručného fondu

do 15. novembra 2011

vedúcemu Úradu vlády SR
C.2. vypracovať pravidlá financovania finančných opráv z nezrovnalostí v rámci Finančného mechanizmu EHP a Nórskeho finančného mechanizmu

do 15. februára 2012

C.3. vypracovať pravidlá financovania finančných opráv z nezrovnalostí v rámci Programu švajčiarsko - slovenskej spolupráce

do 15. novembra 2011.
Vykonajú:
minister pôdohospodárstva a rozvoja vidieka

vedúci Úradu vlády SR

